প্রেমের বিয়ে
প্রেমের বিয়ে বা প্রেম করে বিয়ে (ভারতীয় উপমহাদেশীয় ইংরেজি উপভাষাতে "লাভ ম্যারেজ") হচ্ছে প্রধানত ভারত, পাকিস্তান এবং বাংলাদেশে ব্যবহৃত একটি পরিভাষা যেটা দ্বারা একটা ছেলে আরেকটা মেয়েকে প্রেম করে বিয়ে করেছে তাদের একেঅপরের পিতামাতার অনুমতি ছাড়া বা অনুমতি নিয়ে। লাভ ম্যারেজ এর কোনো পরিস্কার সংজ্ঞা নেই, এটা দ্বারা মূলত একটা বিয়ে করাকে বোঝায় যেটা বিয়েটা যেই মেয়ে আর ছেলে করতে চায় তাদের পরস্পরের সিদ্ধান্ত অনুযায়ী।
পাকিস্তান এবং বাংলাদেশের অনেক সমাজে প্রেম চললেও প্রেম জিনিসটা গোপন রাখতেই পছন্দ করে প্রেমিকযুগলরা, আবার অন্যদিকে প্রেম একটি নিষিদ্ধ এবং গোপন বিষয় হিসেবে বিবেচিত হয় যা সকলের সামনে বলা যায়না তবে ইউরোপীয় সমাজে এই ধরণের সামাজিক বৈশিষ্ট্য বিংশ শতাব্দীর মাঝখান দিকেই বিলোপ ঘটেছিলো যা আজ অবধি চলমান।
ইতিহাসবিদ স্টিফানি কুন্টয বলেন যে, ইউরোপে প্রেম করে বিয়ে করাটা চালু হয় ১৪ শতকে, আর জনপ্রিয় হয়ে ওঠে ১৭ শতকে।
১৭৬১ সালে ফরাসী দার্শনিক জ্যা জ্যাক রুশো 'জুলি অর দ্যা নিউ হ্যালোইজ' নামের একটি বই লেখেন। এই বইয়ের নামটা ১২ শতকের দার্শনিক পিটার এবেলার্ডের ছাত্রীর নাম হ্যালোইজ ডি'আর্জেন্টিউইল নাম থেকে নেওয়া, পিটার তার এই ছাত্রীর প্রেমে পড়েছিলেন। তাদের একটি বাচ্চা হয়েছিলো এবং তারা গোপনে বিয়ে করেছিলেন। হ্যালোইজের অভিভাবকেরা এইটা জানতে পারলে পিটারের শিশ্ন কেটে ফেলা হয়। রুশোর সময় এই কাহিনীটা ভালোই পরিচিত ছিলো, পিটার আর হ্যালোইজের প্রেমপত্রও পাওয়া গিয়েছিলো। রুশোর বই জুলি ঠিক এরকমই একটা ছাত্রী আর তার শিক্ষক প্রক্সের কাহিনী নিয়ে। বইটা চিঠির আকারে লেখা। জুলির পিতা প্রেমের বিরোধিতা করে জুলিকে অন্য একটা ছেলের সঙ্গে বিয়ে দেন যার সঙ্গে মনে হয় যে এই ছেলেটাই যোগ্য।
কুন্টয এর মতে ইংরেজদের মধ্যে বিয়ে জিনিসটা চালু হয়েছিলো সমাজে শান্তি বজায় রাখার জন্য এবং সম্পর্ক ঠিক রাখার জন্য। ১১ শতকে বিয়ে হত আর্থিক স্বচ্ছলতা অর্জন বা রাজনৈতিক উদ্দেশ্য হাসিলের জন্য। বিয়ে যাদের মধ্যে হবে তাদের ইচ্ছাকে গুরুত্ব দেওয়া হতনা। বধূকে তার পিতার ইচ্ছানুযায়ীই বিয়ে বসতে হত। ১১৪০ সালে গ্র্যাটিয়ান 'ডেকরেটাম গ্র্যাটয়ানি' লেখেন। এখানে তিনি যাদের মধ্যে বিয়ে হবে তাদের পারস্পরিক সম্মতি দিতে হবে বলে বলেন। এই বইটা খ্রিস্টান চার্চ এর বিয়ে করার নীতি এর জন্য মূল হয়ে ওঠে।
১৮৪০ সালে রাণী ভিক্টোরিয়া এবং প্রিন্স এ্যালবার্ট এর প্রেম করে বিয়ে করা দেখে ভিক্টোরিয়ার শাসনামলে ইংল্যান্ডে সাধারণ জনগণের মধ্যে প্রেম করা বিয়ে করাটা বেড়ে যায় এবং সমাজে এটা সহনীয় হয়ে ওঠে।
ভারতে লাভ ম্যারেজ বলতে বোঝায় সেই বিয়ে যেই বিয়ে একটা ছেলে আর একটা মেয়ে দুজন দুজনে সিদ্ধান্ত নিয়েছে যে ওরা বিয়ে করবে, এক্ষেত্রে তারা তাদের বাবামা বা পরিবারের সদস্যদের অনুমতি নিতেও পারে আবার নাও পারে। এই বিয়ের ক্ষেত্রে ধর্ম বা গোত্র সাধারণত কোনো বাঁধা মানেনা অর্থাৎ এক ধর্মের হয়ে অন্য ধর্মের কাউকে ভালোবেসে বিয়ে করার ঘটনা ভারতে অনেক ঘটে।
ভারতের প্রধান শহরগুলোতে প্রেম করে বিয়ে করাটা সত্তরের দশকে জনপ্রিয় হয়ে ওঠে। সেই সময় প্রেম করে বিয়ে করতে ছেলে মেয়েরা ভয় পেত যে সামাজিকভাবে তারা অপমানিত হবে কিনা এই চিন্তায়। এই ভয়টা আজ একদম নেই বললেই চলে। ভারতে আবার "লাভ-এ্যারেঞ্জড ম্যারেজ" নামের একটি ধারণা প্রচলিত আছে যেটা হচ্ছে পিতামাতা একটা ছেলেকে একটা মেয়ের সাথে পরিচয় করিয়ে দিয়ে বলবে ওর সাথে বন্ধুত্ব করতে। এখনো ভারতের বহু গ্রামে প্রেম করে বিয়ে করাটা একটা 'ট্যাবু' অর্থাৎ প্রেম নিষিদ্ধ এবং গোপন একটি বিষয়।
২০১২ সালে ভারতের টিভি চ্যানেল এনডিটিভি'তে ইপসস একটি প্রতিবেদন বের করে প্রেম করে বিয়ে করা নিয়ে, ওখানে শতকরা ৫৪ জন মানুষ অভিভাবক দ্বারা বিয়ে করানোটাকে ভালো মনে করে। ২০১০ সালে ন্যাশনাল কমিশন ফর ওমেন এর তদন্ত অনুযায়ী ভারতে প্রেম করে বিয়ে করার কারণে অনেক অনার কিলিং এর ঘটনা ঘটে, ঐ বছর ৩২৬ টা অনার কিলিং এর খবর পাওয়া গিয়েছিলো, এই সব অনার কিলিং এর অন্যতম কারণ ছিলো অন্য ধর্মের ছেলে বা মেয়েকে ভালোবাসা।
২০১৪ সালে ইউনাইটেড ন্যাশন্স পোপুলেশন ফান্ড এবং ইন্টারন্যাশনাল সেন্টার ফর রিসার্চ অন ওমেন এর একটি সার্ভেতে দেখা যায়, দিল্লী শহরের ৪১.৭ শতাংশ ছেলে বলছে তারা প্রেম করে বিয়ে করেছে এবং সাড়ে আটত্রিশ শতাংশ মেয়ে বলছে তারা প্রেম করে বিয়ে করেছে।
পাকিস্তানের সমাজে প্রেম করে বিয়ে করাটা এখনো ট্যাবু। পাকিস্তানের সমাজে বিয়ে বলতে অভিভাবক দ্বারাই হয় আর প্রেম করে হয় খুবই কম। প্রতি বছরই অনার কিলিং এর খবর আসে। অধিকাংশ ক্ষেত্রেই মেয়েটাকে মেরে ফেলা হয় কিন্তু আবার কোনো কোনো ক্ষেত্রে ছেলে মেয়ে দুজনকেই মারা হয়। পাকিস্তানের হিউম্যান রাইটস কমিশন অনুযায়ী অনেক মেয়ে প্রেম করার অপরাধে খুন হয়েছে, মিডিয়া অনেক সময় এই ধরণের ঘটনা এড়িয়ে যায়।
পাকিস্তানের সমাজের মত বাংলাদেশেও প্রেম করে বিয়ে করাটা এক ধরণের ট্যাবু।
বাংলাদেশে প্রেম করে বিয়ে করাটা শুরু হয় মূলত ষাটের দশকে, প্রেম করে বিয়ে করা যুগলদের সংখ্যা সবসময়ই অভিভাবক দ্বারা বিবাহিত যুগলদের সংখ্যার চেয়ে কম ছিলো এবং এখনো আছে।